
Primăria Brănești, prin Consiliul Local Brănești, în calitate autoritate publică tutelara a societății GOSPODĂRIE MONITORIZARE ȘI TRANSPORT BRĂNEȘTI SRL, a elaborat prezenta scrisoare de așteptări a asociaților privind performanțele societății și ale organelor de administrare și conducere ale acesteia, pentru o perioadă de patru ani. 

Asociatul Consiliul Local Brănești, dorește o îmbunătățire continuă a performanței  societății și a modului de implementare a principiilor  guvernanței corporative în cadrul întreprinderilor publice din portofoliul său.

Documentul a fost întocmit în conformitate cu cerințele Ordonanței de Urgență nr. 109/2011 privind guvernanța corporativă a întreprinderilor publice, modificată și aprobată prin Legea nr. 111/2016 și normele metodologice de aplicare a OUG nr. 109/2016,  aprobate prin HG nr. 639/2023 privind normele de aplicare, ale OUG nr.117/2023 pentru modificarea și completarea OUG nr.109/2011 privind guvernanța corporativă a întreprinderilor publice, precum și pentru modificarea și completarea Legii nr.187/2023 privind modificarea și completarea OUG nr.109/2011, privind guvernanța corporativă a întreprinderilor publice și ale Ordinului nr.126/12.03.2024 privind  Regulamentul- cadru de organizare și funcționare a Comisiilor de selecție și nominalizare a candidaților pentru un post în cadrul Consiliilor de administrație/supraveghere ale întreprinderilor publice .

I. [bookmark: _Toc167624028]Introducere
Prezenta Scrisoare de așteptări reprezintă documentul lucru în care autoritatea publică tutelară, Consiliul Local Brănești (Ilfov) – asociat unic,  precizează performanțele așteptate de la organele de administrare și conducere ale SOCIETĂȚII GOSPODĂRIRE MONITORIZARE ȘI TRANSPORT BRĂNEȘTI  SRL,  precum și politica autorității publice tutelare privind această întreprindere publică având :
-  domeniul principal de activitate Cod CAEN 421- Lucrări de construcții a drumurilor și a căilor ferate, iar obiectul principal de activitate Cod CAEN 4211 - Lucrări de construcții a drumurilor și autostrăzilor; 
- atribuții specifice în  asigurarea activității de administrare a domeniului public și privat al comunei Brănești, respectiv Exploatarea și întreținerea străzilor, drumurilor, podurilor și podețelor;  Activități de deszăpezire specifice - curățarea şi transportul zăpezii de pe căile publice şi menținerea în funcțiune a acestora pe timp de polei sau de îngheț.
[bookmark: _GoBack]Societatea Gospodărire Monitorizare și Transport Brănești  SRL  a fost înființată de Consiliul Local Brănești prin HCL nr. 37/19.07.2012, sub forma unei societăți cu răspundere limitată, în asociere cu Asociația Brănești pentru Brănești, cu sediul în România, Comuna Brănești, sat Brănești, str. IC Brătianu, nr 169, Corp B(C8), județul Ilfov. Ca urmare a Hotararii Consiliul Local nr.28/2025, Consiliul Local Brănești este asociat unic.

II. Sinteza strategiei guvernamentale şi/sau, după caz, locale în domeniul în care acționează întreprinderea publică, inclusiv obiectivele sectoriale şi fiscal-bugetare pe termen mediu şi lung ale statului

[bookmark: _Toc167302249]Strategia de dezvoltare locală a Comunei Brănești pentru perioada 2021 - 2027 a fost aprobată prin HCL nr. 104/28.10.2021. Prin strategia de dezvoltare se urmărește obținerea unor rezultate care să soluționeze o parte din problemele socio-economice identificate, aducând totodată beneficii pentru întreaga comunitate. Astfel de rezultate se referă la dezvoltarea economiei locale prin valorificarea creativă a resurselor, revitalizarea spațiului rural, îmbunătățirea accesului la servicii medicale și educaționale sau dezvoltarea infrastructurii de bază. 
III. Viziunea autorității publice tutelare şi a acționarilor, misiunea şi obiectivele întreprinderii publice, derivate din politica guvernamentală sau locală din domeniul de activitate în care operează întreprinderea publică
Viziunea generală a autorității publice tutelare cu privire la misiunea şi obiectivele întreprinderii publice, desprinsă din strategia locală în domeniul de activitate al întreprinderii publice, are în vedere următoarele aspecte:  
1. continuarea demersurilor de modernizare și retehnologizare a societății în vederea furnizării unor servicii de calitate superioară pentru beneficiari; 
2. extinderea activităților societății prin executarea de lucrări și către alți clienți (persoane fizice sau juridice );
3. atragerea de fonduri din surse extrabugetare, pentru o mai mare independență financiară a societății;
4. rentabilitate, menținerea costurilor sub nivelul veniturilor;
5. gestionarea societății astfel încât aceasta să înregistreze profit;
6. promovarea continuă  a calității și eficienței serviciilor prestate de către societate;
7. gestionarea serviciilor pe criterii de transparență, competitivitate și eficiență;
8. menținerea și crearea unor condiții de muncă adecvate pentru angajații societății;
9. armonizarea practicilor manageriale și de administrare cu principiile guvernanței corporative;
10. consultarea cu stakeholderii, preponderent cu utilizatorii serviciului, în vederea stabilirii politicilor și strategiilor locale și regionale în domeniu.
Consiliul de administrație al societății va urmări să creeze un mediu propice performanței  pentru toți salariații societății, deopotrivă cu utilizarea eficientă a activelor societății. Obiectivele societății sunt centrate pe creșterea performanțelor în ansamblu,  prin realizarea indicatorilor de performanță,  dar și realizarea de noi investiții din surse proprii sau surse atrase care să asigure reducerea costurilor de producție și a serviciilor. 
Obiectivele generale stabilite pentru societate sunt:
1. Profitabilitatea - una dintre cele mai importante ținte este obținerea unui profit, care să asigure sustenabilitatea financiară a întreprinderii și capacitatea de a reinvesti în activitățile sale. Profitabilitatea nu doar că permite întreprinderii să continue să funcționeze și să se dezvolte, dar și să contribuie în mod semnificativ la economia locală prin crearea de locuri de muncă, generarea de taxe și impozite și stimularea activităților economice conexe. În plus, o întreprindere publică profitabilă poate reinvesti în proiecte sociale și de infrastructură, contribuind astfel la bunăstarea generală a comunității;
2. Eficiența operațională - optimizarea proceselor de producție și administrare pentru a reduce costurile și a crește eficiența. Prin optimizarea proceselor și a utilizării resurselor, întreprinderea poate reduce costurile, îmbunătăți productivitatea și, în final, crește profitabilitatea. O operare eficientă înseamnă, de asemenea, un răspuns mai rapid și mai adecvat la cerințele pieței și ale clienților, contribuind la satisfacerea acestora și la fidelizarea lor. Eficiența operațională permite întreprinderii să fie mai flexibilă și mai adaptabilă în fața schimbărilor economice și de mediu, menținând astfel un avantaj competitiv. Totodată,  îmbunătățește capacitatea acesteia de a servi interesul public și de a contribui pozitiv la dezvoltarea comunității;
3. Servicii de calitate superioară - asigurarea unor servicii de calitate pentru comunitate, răspunzând nevoilor și așteptărilor cetățenilor. Serviciile de calitate superioară satisfac și chiar depășesc așteptările clienților, ceea ce duce la creșterea loialității acestora și la formarea unei reputații pozitive pe piață. Clienții mulțumiți sunt mai predispuși să revină și să recomande serviciile altora, generând astfel un ciclu de creștere continuă a veniturilor și a bazei de clienți. Mai mult, calitatea superioară a serviciilor poate justifica prețuri mai ridicate, contribuind la creșterea marjei de profit. 
4. Dezvoltarea economică - contribuția la dezvoltarea economică a regiunii prin crearea de locuri de muncă și stimularea activității economice. Întreprinderea publică contribuie la dezvoltarea economică în plan local prin crearea de locuri de muncă și stimularea sectorului privat local, favorizând astfel creșterea puterii de cumpărare și dinamizarea economiei locale. Prin responsabilitatea socială și contribuțiile fiscale, întreprinderea publică sprijină finanțarea serviciilor publice și a proiectelor comunitare, consolidând bunăstarea și coeziunea socială.
5. Responsabilitatea socială - implicarea în proiecte și inițiative care aduc beneficii sociale și contribuie la bunăstarea comunității în care întreprinderea publică operează. Prin implicarea în proiecte comunitare, cum ar fi programe de formare profesională, activități sportive și culturale și inițiative ecologice întreprinderea contribuie la dezvoltarea unei societăți mai coezive și mai sustenabile. În plus, sprijinirea acestor inițiative sociale și de mediu ajută la consolidarea relației de încredere și colaborare dintre administrația publică și cetățeni, asigurând astfel un impact pozitiv pe termen lung asupra întregii comunități.
6. Sustenabilitatea și protecția mediului - implementarea de practici ecologice și durabile pentru a minimiza impactul negativ asupra mediului. Întreprinderea publică își asumă responsabilitatea protecției mediului prin implementarea practicilor ecologice și sustenabile în toate aspectele operaționale. Investițiile în tehnologii verzi și în reducerea emisiilor de carbon contribuie la conservarea resurselor naturale și la diminuarea impactului negativ asupra mediului. Aceste eforturi nu doar că protejează ecosistemele locale, dar și promovează un model de dezvoltare durabilă care poate fi urmat de alte organizații și comunități.
7. Inovarea și dezvoltarea tehnologică - investiția în cercetare și dezvoltare pentru a îmbunătăți produsele și serviciile oferite și pentru a menține competitivitatea pe piață. Stimulăm inovația și dezvoltarea tehnologică prin investiții în dezvoltare, facilitând astfel crearea de produse și servicii avansate. Adoptarea noilor tehnologii îmbunătățește eficiența operațională și competitivitatea pe piață, contribuind la creșterea economică. Prin promovarea unui mediu de lucru inovativ dorim atragerea de talente și stimularea progresului tehnologic în beneficiul companiei și al comunității locale.
8. Transparența și guvernanța corporativă - asigurarea unor practici de management transparente și responsabile pentru a câștiga și menține încrederea comunității și a stakeholderilor. Implementarea principiilor guvernanței corporative asigură transparență și responsabilitate în procesele și deciziile ale companiei, prin comunicarea deschisă cu toți stakeholderii. Mecanisme solide de control intern și audit sunt esențiale pentru conformitatea operațiunilor cu standardele etice și reglementările legale. O cultură organizațională bazată pe integritate, responsabilitate și respect promovează comportamentul etic în rândul angajaților. Un sistem de remunerare clar și echitabil, bazat pe performanță, motivează angajații să contribuie la succesul pe termen lung al companiei.
Aceste obiective ajută întreprinderea să își îndeplinească rolul de a servi interesul public, asigurând că nevoile și așteptările cetățenilor sunt satisfăcute prin furnizarea de produse și servicii de calitate. În același timp, ele permit întreprinderii să funcționeze eficient, prin optimizarea resurselor și a proceselor operaționale, ceea ce duce la reducerea costurilor și creșterea productivității. Concomitent, prin adoptarea practicilor sustenabile și ecologice contribuie la protejarea mediului și la promovarea dezvoltării durabile. Astfel, obiectivul central al întreprinderii este de a răspunde cerințelor economice și sociale ale comunității simultan cu realizarea unui echilibru între profitabilitate și responsabilitate socială, asigurându-se că operațiunile au un impact pozitiv pe termen lung asupra societății și mediului înconjurător.

[bookmark: _Toc167624031]IV. Mențiunea privind încadrarea întreprinderii publice într-una dintre următoarele categorii: comercial, de monopol sau serviciu public 

Societatea Gospodărire Monitorizare și Transport Brănești  SRL se încadrează în categoria întreprinderilor publice cu activitate comercială, aceasta autofinanțându-se. Compania operează într-o piață concurențială ceea ce presupune adoptarea de către consiliul de administrație a unui plan de administrare care să urmărească creșterea competitivității, a profitabilității, îmbunătățirea calității activelor și a indicatorilor de risc. 

[bookmark: _Toc167624032]V. Așteptări în ceea ce privește politica de dividende/vărsăminte din profitul net aplicabilă întreprinderii publice 

Profitul se repartizează în conformitate cu prevederile OG nr. 64/2001, privind repartizarea profitului la societățile naționale, companiile naționale şi societățile comerciale cu capital integral sau majoritar de stat, precum şi la regiile autonome, cu modificările și completările ulterioare. 
Așteptările autorității publice tutelare sunt de respectare a prevederilor legale existente la momentul numirii conducerii, precum și a celor aplicabile cu apariție ulterioară acestui moment.  Totodată, vor fi avute în vedere și următoarele obiective:
1. Menținerea unui echilibru între necesitatea de compensare a acționarilor prin dividende și cerințele de finanțare din surse proprii ale societății pentru proiecte de investiții sau dezvoltare;
2. Corelația dintre profitul distribuit ca dividende și partea din acest profit care are suport monetar, după ajustarea elementelor nemonetare. Aceasta urmărește să evite decapitalizarea societății în cazul unei discrepanțe între profitul distribuit și resursele financiare disponibile.
3. Posibilitatea de a asigura un randament al dividendelor comparabil cu cel al altor companii similare și de a păstra valoarea dividendului pe acțiune apropiată față de perioada precedentă.

[bookmark: _Toc167302253][bookmark: _Toc167624033]VI. Așteptări privind politica de investiții aplicabilă întreprinderii publice 

Politica de investiții așteptată trebuie să cuprindă un set de principii bine definite, care să ghideze alocarea resurselor financiare în proiecte și active cu cele mai bune perspective de creștere și rentabilitate a afacerii. O astfel de politică se caracterizează prin:
1. analiză riguroasă - deciziile de investiții sunt bazate pe o evaluare detaliată a riscurilor și oportunităților, utilizând metode de analiză financiare și economice;
2. aliniere cu misiunea organizației - asigurarea că investițiile, ca parte a viziunii managementului, sunt în concordanță cu misiunea generală a companiei, contribuind la sustenabilitatea și succesul său pe termen lung;
3. obiective clare – definirea precisă a obiectivelor de investiții, cum ar fi creșterea capitalului, obținerea unui venit constant sau protejarea împotriva inflației;
4. diversificare - alocarea resurselor în mai multe tipuri de active sau proiecte pentru a minimiza riscurile și a maximiza randamentele;
5. gestionarea riscurilor - implementarea de măsuri și instrumente pentru identificarea, monitorizarea și controlul riscurilor asociate cu investițiile;
6. performanță monitorizată - evaluarea continuă a performanței investițiilor pentru a se asigura că acestea îndeplinesc obiectivele stabilite și ajustarea strategiei în funcție de schimbările de pe piață și de evoluția economică;
7. flexibilitate și adaptabilitate - capacitatea de a ajusta politica de investiții în funcție de noi oportunități sau riscuri emergente, păstrând, în același timp, alinierea cu obiectivele pe termen lung.
O politică de investiții performantă asigură un echilibru adecvat între risc și randament, prin diversificarea investițiilor și monitorizarea continuă a performanței acestora. Astfel, se obțin rezultate financiare stabile și sustenabile, contribuind la realizarea obiectivelor strategice ale întreprinderii.
VII. Așteptările autorității publice tutelare cu privire la comunicarea cu organele de administrare şi conducere ale întreprinderii publice 

Autoritatea publică tutelară va analiza și, după caz, aproba/respinge planul de administrare și indicatorii de performanță propuși de administratorii companiei, în realizarea prevederilor OUG 109/2011, privind guvernanța corporativă a întreprinderilor publice, cu modificările și completările ulterioare, precum și cele din Hotărârea Guvernului (H.G.) nr. 639/2023, pentru aprobarea normelor metodologice de aplicare a Ordonanței de urgență a Guvernului nr. 109/2011 privind guvernanța corporativă a întreprinderilor publice.
După aprobarea Planului de administrare, gradul de îndeplinire a obiectivelor și realizarea indicatorilor de performanță se raportează semestrial, iar stabilirea gradului de îndeplinire se face după aprobarea situațiilor financiare anuale. Membri consiliului de administrație au obligația sa înștiințeze Consiliul Local cu celeritate în cazul în care se constată o deviere de la indicatorii de performanță stabiliți, precum și cu orice alte elemente care ar putea determina modificări semnificative ale parcursului societății în realizarea obiectivelor stabilite. 
VIII. Aşteptările autorităţii publice tutelare privind calitatea şi siguranţa serviciilor şi produselor oferite de întreprinderea publică

Autoritatea publică tutelară se așteaptă de la viitorii administratori ai societății să își asume și să se asigure că sunt pe deplin îndeplinite funcțiile managementului calității: 
1. Planificarea calității - funcția de planificare se constituie din procesele care definesc principalele obiective ale societății în domeniul calității, resursele și mijloacele necesare realizării acestora. Planificarea obiectivelor și acțiunilor ce vor fi întreprinse pe linia calității poate fi, în funcție de nivelul la care sunt stabilite obiectivele, strategică sau operativă. Prin planificarea strategică sunt formulate principiile de baza, orientările generale ale societății în domeniul calității, care se vor regăsi în politica calității pe care o adopta conducerea superioară, iar concretizarea acestora se realizează la nivel operativ prin planificarea operațională. Tot la acest nivel se desfășoară planificarea interna și cea externă a calității societății. Planificarea internă urmărește stabilirea caracteristicilor produselor la nivelul cerințelor utilizatorilor și dezvoltarea proceselor care să facă posibilă realizarea  acestor caracteristici. Prin planificarea externă se identifică clienții și se stabilesc cerințele. Informațiile necesare se obțin din studiile de marketing.
2. Organizarea activităților care asigură calitatea - se realizează prin determinarea structurilor administrative, alocarea resurselor și aplicarea sistemelor și metodelor care vor permite realizarea calității propuse. 
3. Coordonarea activităților prin care se asigură calitatea - procesele prin care se armonizează deciziile și acțiunile societății și ale subsistemelor sale referitoare la calitate, în scopul realizării obiectivelor definite prin sistemul calității. Asigurarea unei coordonări eficiente este condiționată de existența unei comunicări bilaterale și multilaterale adecvate, în toate procesele care vizează managementul calității. 
4. Antrenarea personalului pentru realizarea obiectivelor calității – scop în care conducerea societății inițiază o serie de acțiuni prin care se mobilizează întregul personal la realizarea obiectivelor planificate în domeniul calității. Antrenarea salariaților se face prin motivare.
5. Ținerea sub control a calității - este asigurată prin activitățile de supraveghere a desfășurării proceselor și de evaluare a rezultatelor în domeniul calității în fiecare fază a procesului de execuție a produsului/serviciului, în scopul eliminării eventualelor deficiențe și prevenirii apariției acestora în fazele următoare ale procesului de adăugare de valoare. 
6. Asigurarea calității - prin realizarea unor obiective interne și externe. Astfel, activitățile desfășurate pentru asigurarea calității în interiorul societății au ca scop să ofere garanții conducerii că va fi obținută calitatea dorită. Asigurarea externă a calității se realizează în cadrul unor activități desfășurate cu scopul de a da încredere clienților că sistemul de calitate al furnizorului permite obținerea calității cerute.
7. Îmbunătățirea calității - prin activitățile desfășurate în fiecare fază de realizare a serviciilor în vederea îmbunătățirii performanțelor tuturor proceselor și rezultatelor acestor procese, pentru a asigura o satisfacere mai bună a nevoilor clienților, în condiții de eficiență. Se urmărește, așadar, obținerea unui nivel al calității superior celui planificat. 

[bookmark: _Toc167302256][bookmark: _Toc167624036]IX. Aşteptări în domeniul eticii, integrităţii şi guvernanţei corporative
                                             
Atribuțiile Consiliului de Administrație sunt cele prevăzute de Legea societăților, nr. 31/1990, Actul Constitutiv al Societății, contractele de mandat și legislația specifică domeniului de activitate al societății. 
● Așteptările autorității publice tutelare în domeniul eticii, integrității și guvernanței corporative au drept fundament câteva valori și principii care trebuie să guverneze comportamentul etic și profesional al administratorilor: 
1. Etica managerială - administratorii societății vor respecta Codul de Etica. Mai mult, vor lua și aplica decizii care au impact asupra angajaților angajații ținând cont de recompensarea identică pentru contribuție identică, un principiu universal de etică manageriala. În plus, administratorii vor acționa întotdeauna în favoarea intereselor societății. În situația în care nu există un Cod de etică, administratorii vor avea ca sarcină imediată elaborarea și aprobarea unui astfel de document.
2. Etica în societate - administratorii vor implementa mecanisme interne de etică, antifraudă și anticorupție. Acestea vor avea ca scop să asigure declararea, identificarea și tratarea corectă a conflictelor de interese, monitorizarea achizițiilor, independența și transparența deciziilor, controale eficiente ale procedurilor și proceselor interne, evitarea fraudelor, mitei, foloaselor necuvenite. 
3. Profesionalismul - toate atribuțiile administratorilor societății trebuie îndeplinite cu maximum de eficiență și eficacitate, la nivelul de competență necesar și în cunoștință de cauză în ceea ce privește reglementările legale. Administratorii vor depune diligențele necesare pentru creșterea continua a nivelului lor de competență si pentru creșterea nivelului de competență al angajaților societății. 
4. Imparțialitatea și nediscriminarea - administratorii sunt obligați să aibă o atitudine obiectivă, neutră față de orice interes politic, economic, religios sau de altă natură în exercitarea atribuțiilor funcției. Le este interzis să solicite sau să accepte, direct ori indirect, vreun avantaj ori beneficiu moral sau material, sau să abuzeze de funcția pe care o dețin.
5. Libertatea de gândire și de exprimare - administratorii pot să-și exprime și să-și fundamenteze opiniile, cu respectarea ordinii de drept și a bunelor moravuri. Aceeași regulă trebuie cascadată și protejată la nivelul tuturor angajaților. 
6. Corectitudinea – administratorul, în exercitarea mandatului, trebuie să respecte legislația în vigoare și normele sociale de conviețuire, întreținând un mediu favorabil activității profesionale.  
7. Deschiderea și transparența - în exercitarea funcției administratorii trebuie să manifeste deschidere către dialog și să caute cele mai bune soluții în mod transparent și nediscriminatoriu.  
8. Confidențialitatea - administratorul trebuie să garanteze confidențialitatea informațiilor care se află în posesia sa. Consiliul de administrație este un organ de conducere colectiv, iar comunicările și opiniile transmise în exterior se fac conform prevederilor legale și regulamentului propriu. 
Etica în activitatea Consiliului de Administrație asigură transparența și responsabilitatea deciziilor, consolidând încrederea publicului și a părților interesate. Respectarea principiilor etice previne conflictele de interese și promovează un comportament integru, esențial pentru guvernanța corporativă eficientă. Prin adoptarea unui cod etic strict, consiliul de administrație contribuie la dezvoltarea unei culturi organizaționale bazate pe corectitudine și respect reciproc.
● În privința guvernanței corporative, autoritatea publică tutelară așteaptă ca administratorii să furnizeze servicii publice de calitate, să extindă aria clienților și să elaboreze rapoarte periodice referitoare la rezultatele și performanțele societății. În egală măsură, tot în sensul asigurării respectării normelor de guvernanță corporativă în societate, acționarii așteaptă ca, în cel mai scurt timp, administratorii să elaboreze un plan de administrare care să conducă la realizarea obiectivelor propuse. 
Așteptările autorității tutelare privind guvernanța corporativă în activitatea Consiliului de Administrație includ:
1. Transparență și responsabilitate - deciziile și acțiunile Consiliului de Administrație să fie comunicate clar și deschis, iar răspunderea pentru rezultate să fie asumată integral.
2. Eficiență și profesionalism - Consiliul de Administrație trebuie să demonstreze competență și eficiență în gestionarea resurselor și a activităților companiei.
3. Protejarea intereselor acționarilor – autoritatea tutelară dorește ca interesele acționarilor să fie prioritare, cu o atenție deosebită acordată creșterii valorii investițiilor și obținerii unui randament adecvat.
4. Gestionarea riscurilor - așteptările includ implementarea unor practici solide de management al riscurilor pentru a proteja compania împotriva incertitudinilor și a asigura continuitatea afacerii.
5. Integritate și etică - consiliul de administrație trebuie să opereze cu integritate, respectând standardele etice și legale, pentru a menține încrederea acționarilor și a altor părți interesate.
6. Implicare strategică - Consiliul să contribuie activ la definirea și implementarea strategiei pe termen lung a companiei, asigurându-se că aceasta rămâne competitivă și sustenabilă.
[bookmark: _Toc167302257][bookmark: _Toc167624037]IX. Așteptări privind gestionarea riscurilor la nivelul societății    

Toate activitățile unei companii implică riscuri (risc - efectul incertitudinii asupra realizării obiectivelor). Gestionarea acestora se realizează prin identificarea și analizarea fiecăruia, etape succedate de evaluarea în vederea evitării sau tratării riscului. Pe parcursul acestui proces, compania comunică și se consultă cu părțile interesate, monitorizează activ apariția situației descrise de risc și ia masurile necesare, ideal predefinite, care să minimizeze impactul și consecințele.
Managementul riscului (activități coordonate pentru a direcționa și a controla activitatea companiei în ceea ce privește gestiunea riscurilor) la nivelul Consiliului de Administrație trebuie să urmărească asumarea la nivelul companiei a acelor activități care să:
1. crească plauzibilitatea îndeplinirii obiectivelor;
2. se conformeze cerințelor legale și de reglementare, precum și normelor internaționale (compliance);
3. conștientizeze nevoia de identificare a riscurilor - amenințări și vulnerabilități - în companie;
4. repartizeze și să utilizeze în mod eficace resursele pentru tratarea riscului;
5. minimizeze pierderile;
6. conștientizeze nevoia de identificare a obiectivelor în companie;
7. îmbunătățească încrederea părților interesate;
8. îmbunătățească mijloacele de control; 
9. crească performanța în domeniul sănătate și securitate în muncă;
10. alinieze accelerat procesele interne la normele ESG (Mediu-Social-Guvernanță); 
11. îmbunătățească învățarea organizațională;
12. îmbunătățească reziliența organizațională. 
 	Modul de gestionare a riscurilor pentru societate considerat acceptabil de către acționari  este asigurarea unei optimizări eficiente a managementului riscurilor identificate la nivel de societate prin controlul impactului și a probabilității lor de apariție. Astfel, Consiliul de Administrație va aproba, într-un termen rezonabil, politica referitoare la managementul riscului (declarație cu privire intențiile și orientările generale ale companiei referitoare la managementul riscului) și va solicita managementului executiv un plan de management al riscului (program inclus în cadrul organizațional al managementului riscului în care se specifică abordarea, componentele de management și resursele care se utilizează în managementul riscului). 
[bookmark: _Toc167624038]X. Aşteptări ale autorităţii publice tutelare privind cheltuielile de capital, reducerea cheltuielilor şi alte aspecte ale afacerii

Așteptările autorității publice tutelare privind cheltuielile de capital includ alocarea eficientă și strategică a resurselor financiare în proiecte care susțin dezvoltarea durabilă și creșterea competitivității întreprinderii publice. Autoritatea tutelară se așteaptă ca investițiile de capital să fie justificate prin analize riguroase cost-beneficiu și să aducă valoare adăugată pe termen lung. Reducerea cheltuielilor este o prioritate, iar autoritatea publică tutelară se așteaptă la identificarea și eliminarea risipei, optimizarea proceselor și adoptarea de soluții inovatoare pentru reducerea costurilor. Implementarea unor practici de management financiar prudente și transparente este esențială pentru a asigura utilizarea eficientă a fondurilor publice. De asemenea, autoritatea tutelară așteaptă ca întreprinderea să demonstreze responsabilitate și responsabilitate în gestionarea resurselor, menținând în același timp calitatea serviciilor oferite publicului. Acționarii societății doresc ca administratorii și directorii să acționeze în procesul de conducere al societății, pentru performanță financiară sustenabilă urmărind, dar fără a se limita la acestea:
1. Asigurarea performanței economice sustenabile pentru stabilitate operațională. 
2. Reducerea pierderilor, a plăților restante.
3. Optimizarea consumurilor și a costurilor operaționale.
4. Eficientizarea modului de implementare a sistemelor și a proceselor de management din societate.
5. Îmbunătățirea programelor de realizare a investițiilor.
6. Dimensionarea optimă a necesarului de resurse umane, în raport cu nevoile activităților desfășurate și pentru dezvoltarea societății.
7. Îmbunătățirea indicatorului de productivitate a muncii. 

[bookmark: _Toc167624039]XI. Așteptările nefinanciare ale autorității publice tutelare

Așteptările nefinanciare ale autorității publice tutelare includ asigurarea unui nivel înalt de transparență și responsabilitate în toate acțiunile și deciziile întreprinderii publice, contribuind astfel la consolidarea încrederii publicului. Autoritatea tutelară se așteaptă ca administratorii companiei să promoveze o guvernanță corporativă eficientă, și o supraveghere adecvată a managementului. De asemenea, este așteptată respectarea strictă a normelor etice și legale, asigurând, astfel, integritatea operațiunilor și prevenirea oricăror conflicte de interese.
Promovarea sustenabilității și a responsabilității sociale este o altă așteptare majoră, întreprinderea fiind încurajată să implementeze practici ecologice și să sprijine inițiative comunitare. Îmbunătățirea continuă a calității serviciilor oferite publicului este esențială, cu accent pe satisfacerea nevoilor și așteptărilor cetățenilor. Autoritatea tutelară se așteaptă ca întreprinderea să investească în dezvoltarea și bunăstarea angajaților, promovând un mediu de lucru sigur, echitabil și motivant. În plus, este importantă colaborarea și comunicarea eficientă cu toate părțile interesate, pentru a asigura alinierea obiectivelor întreprinderii cu cele ale comunității și ale autorităților publice.



[bookmark: _Toc167624040]XII. Indicatori de performanță propuși

	Nr
	Obiective
	Indicator de performanță

	1. 
	Rata profitului brut
	Menținerea ratei profitabilității de minim 5% din cifra de afaceri 

	2. 
	Ponderea cheltuielilor în total venituri
	Menținerea unui raport subunitar al cheltuielilor la 1000 lei venit. 

	3. 
	Realizarea  proiectelor de investiții din planul de dezvoltare (plan de investiții) aprobat
	Realizarea programului de investiții (IPI)

Minimum 70% 

	4. 
	[bookmark: RANGE!C6]Ponderea cheltuielilor cu personalul în total cheltuieli
	Păstrarea procentului cheltuielilor cu personalul raportat la cheltuielile totale sub 60% din total cheltuieli.  (Cpers)

	5. 
	Satisfacția utilizatorilor
	Răspundere a toate reclamațiile primite  

	6. 
	Plata obligațiilor față de bugetul de stat și celelalte bugete la finalul anului.
	Fără restanțe la plata obligațiilor față de bugetul de stat și celelalte bugete (RBS)






Prezentul document a fost elaborat în temeiul prevederilor O.U.G. nr. 109/2011, privind guvernanța corporativă a întreprinderilor publice, modificată și aprobată prin Legea 111/2016, cu modificările și completările ulterioare, și ale Normelor metodologice de aplicare a OUG 109/2011, cu modificările și completările ulterioare, aprobate prin H.G. 639/2023, ale OUG nr.117/2023 pentru modificarea și completarea OUG nr.109/2011 privind guvernanța corporativă a întreprinderilor publice, precum și pentru modificarea și completarea Legii nr.187/2023 privind modificarea și completarea OUG nr.109/2011, privind guvernanța corporativă a întreprinderilor publice și ale Ordinului nr.126/12.03.2024 privind  Regulamentul- cadru de organizare și funcționare a Comisiilor de selecție și nominalizare a candidaților pentru un post în cadrul Consiliilor de administrație/supraveghere ale întreprinderilor publice și reprezintă dezideratele acționarului majoritar, Consiliul Local Brănești, cu privire la evoluția societății pentru următoarea perioadă de patru ani. 

